stanford-oval/wikipedia huggingface dataset:
מאנק

| --- | --- |
כרזת הסרט הרשמית
כרזת הסרט הרשמית
 בימוי:  דייוויד פינצ'ר 
 הופק בידי:  דייוויד פינצ'ר צאן חפין אריק רות' דגלאס אורבנסקי
 תסריט:  ג'ק פינצ'ר 
 עריכה:  קירק בקסטר 
 שחקנים ראשיים:  גארי אולדמן אמנדה סייפריד לילי קולינס ארליס האוורד טום פלפרי סם טרופטון פרדיננד קינגסלי טופנס מידלטון טום ברק ג'וזף קרוס ג'יימי מקשיין טובי לאונרד מור מוניקה גרוסמן צ'ארלס דאנס
 מוזיקה:  טרנט רזנור אטיקוס רוס
 צילום:  אריק מסרשמידט 
 מדינה:  ארצות הברית 
 חברת הפקה:  נטפליקס 
 חברה מפיצה:  נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  4 בדצמבר 2020
 משך הקרנה:  131 דק' 
 שפת הסרט:  אנגלית 
 סוגה:  סרט ביוגרפי דרמה תקופתית
 מקום התרחשות:  לוס אנג'לס 
 דף הסרט ב־IMDb
 
מאנק (באנגלית: Mank) הוא סרט דרמה ביוגרפי אמריקאי המבוסס על חייו של התסריטאי הרמן ג'יי. מנקייביץ' ועל מלחמתו מול הבמאי אורסון וולס על קרדיט על כתיבת התסריט של הקלאסיקה "האזרח קיין". הסרט מבוים על ידי הבמאי דייוויד פינצ'ר, על פי תסריט שנכתב על ידי אביו, ג'ק, שמת בשנת 2003; ומככבים בו גארי אולדמן, אמנדה סייפריד, לילי קולינס, ארליס האוורד, טום פלפרי, טופנס מידלטון, טום ברק וצ'ארלס דאנס.
הסרט עלה לאקרנים במהדורה מוגבלת בבתי קולנוע נבחרים בנובמבר 2020, לפני שעלה לשידור בכל הפלטפורמות של שירות הזרמת המדיה "נטפליקס" ב-4 בדצמבר 2020.
תקציר העלילה

עלילת הסרט מתמקדת בחייו של התסריטאי הרמן ג'יי. מנקייביץ' בתקופה בה הוא כתב את התסריט עבור הסרט "האזרח קיין", ובבעיות שהוא נקלע אליהן בקרב על קרדיט בכתיבת התסריט מול הבמאי אורסון וולס במהלך הפקת הסרט ולקראת יציאתו לאקרנים.
צוות השחקנים והדמויות

גארי אולדמן – הרמן ג'יי. מנקייביץ'
אמנדה סייפריד – מריון דייוויס
לילי קולינס – ריטה אלכסנדר
ארליס האוורד – לואי ב. מאייר
טום פלפרי – ג'וזף ל. מנקייביץ'
סם טרופטון – ג'ון האוסמן
פרדיננד קינגסלי – אירווינג תלברג
טופנס מידלטון – שרה מנקייביץ'
טום ברק - אורסון וולס
ג'וזף קרוס – צ'ארלס לדרר
ג'יימי מקשיין – שלי מטקאלף
טובי לאונרד מור – דייוויד או. סלזניק
מוניקה גרוסמן – פראולין פרדה
צ'ארלס דאנס – ויליאם רנדולף הרסט
ג'ף הרמס – בן הכט
לבן רמבין – איב
הפקה > פיתוח וליהוק

הפקת הסרט הוכרזה רשמית ביולי 2019, לאחר שדייוויד פינצ'ר אישר שהוא יביים את הסרט בכיכובו של גארי אולדמן. את התסריט לסרט כתב אביו של פינצ'ר, ג'ק פינצ'ר, לפני מותו בשנת 2003. באוקטובר, הוכרז על ליהוקם של צוות השחקנים המלא, הכולל את אמנדה סייפריד, לילי קולינס, טופנס מידלטון, ארליס הווארד וצ'ארלס דאנס.
עבור הפקת הסרט, פינצ'ר שב לשתף פעולה עם אנשים רבים בתעשיית הקולנוע איתם הוא שיתף פעולה קודם לכן, כולל המלחינים טרנט רזנור ואטיקוס רוס, תוך שימוש בכלי נגינה אותנטיים בלבד, ומעצב ההפקה דונלד גרהאם ברט. פינצ'ר שכר לעבודה את הצלם אריק מסרשמידט, איתו הוא עבד על הסדרה "מיינד האנטר".
הטיוטה בת 120 העמודים של התסריט הראשוני העלתה כי ג'ק פינצ'ר בחר לבסס את התסריט שלו על טענה שטענה מבקרת הקולנוע פולין קייל בכתבה שלה ב"ניו יורקר" משנת 1971, Raising Kane, לפיה לוולס לא מגיע קרדיט על התסריט. הכתבה הכעיסה מבקרים רבים, כולל חברו של אורסון ויוצר הקולנוע פיטר בוגדנוביץ' שדחה את טענותיה של קייל אחת אחת בכתבה שכתב באוקטובר 1972 עבור "אסקווייר", The Kane Mutiny. הטיעון שלה הוכחש על ידי כמה חוקרי קולנוע לאורך השנים, כולל רוברט ל. קרינגר במחקר שלו על "התסריטים של האזרח קיין".
הפקה > צילומים

צילומי הסרט החלו ב-1 בנובמבר 2019 בלוס אנג'לס. הצילומים התקיימו גם בוויקטורוויל, קליפורניה, והסתיימו ב-4 בפברואר 2020.
הפצה

אף על פי שנטפליקס טרם אישרה רשמית את תאריך עלייתו של הסרט לשידור, המפיק אריק רות' הצהיר כי הסרט יופץ במהלך אוקטובר 2020.
באוקטובר 2020, דווח שהסרט יעלה לאקרנים בבתי קולנוע נבחרים במהלך נובמבר 2020, לפני שיעלה לשידור ויופץ דיגיטלית על ידי נטפליקס ב-4 בדצמבר 2020.
הערות שוליים

↑  Raup, Jordan (September 5, 2020). "First Images from David Fincher's Mank Go Behind the Making of Citizen Kane". The Film Stage. Retrieved September 5, 2020.
↑  Fleming Jr., Mike (July 10, 2019). "David Fincher, Gary Oldman Team On B&W 'Mank' At Netflix; Film On 'Citizen Kane' Writer Herman J. Mankiewicz Scripted By Fincher's Late Father Howard". Deadline Hollywood. Retrieved November 1, 2019.
↑  N'Duka, Amanda (October 15, 2019). "'Mank': Amanda Seyfried, Lily Collins, 'Downton Abbey's Tuppence Middleton & More Join David Fincher Pic". Deadline Hollywood. Retrieved November 1, 2019.
1 2  Sharf, Zack (June 12, 2020). "'Mank' Producer Says Fincher's New Film Feels Like a 1930s Movie: 'It's an Incredible Piece'". IndieWire. Retrieved June 13, 2020.
↑  "Nine Inch Nails: 9 Things We Learned from Our Visit to Trent Reznor's Studio". Revolver. December 23, 2019. Retrieved December 24, 2019.
↑  Chitwood, Adam (2020-09-05). "First 'Mank' Images Reveal David Fincher's Netflix Movie About the Making of 'Citizen Kane'". Collider. Retrieved 2020-09-05.
↑  "[https://www.wellesnet.com/mank-script-netflix/ 'Mank' script: Netflix film may echo Pauline Kael's 'Raising Kane'". Wellesnet. Orson Welles Web Resource. 2020-03-09. Retrieved 2020-06-27.
↑  Bogdanovich, Peter; Welles, Orson (uncredited) (October 1972). "The Kane Mutiny". Esquire: 99–105, 180–190.
↑  Carringer, Robert L. (1978-12-01). "The Scripts of "Citizen Kane"". Critical Inquiry. 5 (2): 369–400. doi:10.1086/447995. ISSN 0093-1896.
↑  "Mank Production Listing". Retrieved November 1, 2019.
↑  "Principal Photography Wraps On Netflix Biopic 'Mank'". WellsNet. February 4, 2020. Retrieved April 29, 2020.
↑  Chitwood, Adam (June 12, 2020). "David Fincher's 'Mank' May Be Released on Netflix in October". Collider. Retrieved June 13, 2020.
↑  Sneider, Jeff (October 7, 2020). "David Fincher's 'Mank' Sets December Release Date on Netflix". Collider. Archived from the original on October 7, 2020. Retrieved October 7, 2020.
פיגוע הירי בצומת בני נעים (2000)

| חלק מהאינתיפאדה השנייה |
| --- | --- |
 תאריך:  8 בדצמבר 2000
 מקום:  צומת בני נעים, ליד קריית ארבע
 מטרה:  אזרחים
 קואורדינטות:  31°29′36″N 35°04′48″E﻿ / ﻿31.493452°N 35.07993°E﻿ / 31.493452; 35.07993
 סוג:  פיגוע ירי
 נשק:  רובה
 הרוגים:  2
 מבצע:  חמאס חמאס
 מספר מפגעים:  מחבל פלסטיני
 מניע:  טרור אסלאמי לאומני
  (למפת הר חברון מוגדלת) צומת בני נעים(למפת הר חברון רגילה) צומת בני נעים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת בני נעים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת בני נעים
 
הפיגוע בצומת בני נעים היה פיגוע ירי שאירע ב-8 בדצמבר 2000 בצומת בני נעים שבדרום הר חברון סמוך לקריית ארבע. בפיגוע נהרג נהג ההסעות אליהו בן עמי ואחת המורות שהסיע, רינה דידובסקי.
הפיגוע

ביום שישי, 8 בדצמבר 2000, כחודשיים לאחר לפרוץ האינתיפאדה השנייה, הסיע אליהו בן עמי מעתניאל, נהג הסעות במקצועו, מספר מורים לבית הספר בקריית ארבע. בצומת בני נעים, עקפה מכונית פלסטינית את רכבו, והמחבל וואל אל-ג'עברי החל לירות לעברו. מהיריות נפגע בן עמי, ואחת המורות שנסעו ברכב, רינה דידובסקי מבית חגי, נהרגה. בן עמי פונה לבית החולים הדסה עין כרם שבירושלים, שם נקבע מותו.
המחבל וואל אל ג'עברי נידון לשני מאסרי עולם אך שוחרר בעסקת שליט וגורש לעזה. אחיו ביצע את הפיגוע ליד גבעת האבות בו נרצח אדם אחד וארבעה נפצעו, בהם אחד באורח קשה.
אליהו בן עמי היה מחותנו של הרב מיכאל מרק שנהרג בפיגוע ב-2016.
ראו גם

פיגוע הירי בצומת בני נעים (2010)
הערות שוליים

↑  שבתי בנדט ומשה שטיינמץ‏, לא הקורבן הראשון לטרור: האסונות של משפחת הנרצח בפיגוע הירי, באתר וואלה, 2 ביולי 2016
↑  באתר הקול היהודי.
אלון יזרעאל

לוגו להקת המחול אלון יזרעאל
להקת המחול "אלון יזרעאל" במופע בפסטיבל מחול יזרעאלי
אלון יזרעאל
אלון יזרעאל היא להקת מחול ישראלית של רקדנים בוגרים בגילאי 30 ומעלה.
שם הלהקה נגזר מעץ אלון ששורשיו נטועים באדמת עמק יזרעאל מזה מאות בשנים. עץ האלון מוזכר בתנ"ך עוד מימי נהלל המקראית כסמל לעוצמה ולחוסן, ובהיותו נטוע בבית המקדש (רד"ק, ישעיה, ו, יג "יש מפרשים בשלכת"), ואומץ על ידי המועצה האזורית עמק יזרעאל. מרבית חברי הלהקה הם תושבי העמק אך יש גם מחיפה והקריות. כוראוגרף הלהקה ומנהלה האמנותי הוא זאב קרן מיום היווסדה.
היסטוריה

הלהקה נוסדה באביב 1994. בראשית ימיה פעלה במסגרות העירוניות בקריית טבעון ונצרת עילית ובשנת 2008 התאגדה הלהקה לעמותה בשם "אלון יזרעאל עמותה למחול בעמק" וקבעה את מרכז פעילותה במושב נהלל שבעמק יזרעאל. כל הרקדנים בלהקה הם חברים בעמותה.
העמותה קבעה כמטרה את טיפוח והעמקת הקשר עם המחול הישראלי בארץ ובעולם ובמסגרת זו הציבה בראש מטרותיה את קידום המחול העממי הישראלי בעמק יזרעאל .
בעידוד המועצה האזורית עמק יזרעאל יזמה ויסדה בשנת 2010 את פסטיבל מחול יזרעאלי המתקיים מאז בכל שנה בסמוך לחג השבועות ומארח את מיטב להקות הוותיקים בארץ. "פסטיבל מחול יזרעאלי" משתלב כחלק מאירועי "חלב ודבש" של המועצה האזורית עמק יזרעאל ומושך קהל רב מישובי העמק והצפון.
כל חברי הלהקה לוקחים חלק פעיל בתכנון, בארגון, בהפקה והקמת התפאורה לקראת פסטיבל מחול יזרעאלי תוך כדי הכנותיהם להופעות המתוכננות.
הלהקה משתתפת מדי שנה בכנסי להקות ראשונים בירושלים מיוזמת " הורה ירושלים", בפסטיבל מחול כרמיאל, בפסטיבל "ארבעת המינים" בגן יבנה במופעים ובאירועים בהזמנת ארגונים פרטיים וממלכתיים, ומייצגת את מדינת ישראל ועמק יזרעאל בפסטיבלים בעולם. הלהקה הוזמנה להופיע ברומניה, תאילנד, סין, בולגריה, סלובניה, צ'כיה ובאירועים בהזמנת הקהילות היהודיות בעולם.
ברפרטואר הלהקה למעלה מ-60 יצירות מחול בנושאים שונים כמו "מן המקורות", "ארץ ישראל", הווי ותרבות יהודית, לכבוד משוררים כמו חיים נחמן ביאליק, מוזיקאים כמו סשה ארגוב ונחום היימן, כהערכה לאמנים כמו יהורם גאון, יוסי בנאי ורבים נוספים.
מרחב שפלה

| --- | --- |
 
תחנת משטרת ממודיעין-מכבים-רעות ומטה מרחב שפלה
 פרטים
 מדינה:  ישראל ישראל
 שיוך:   משטרת ישראל
 סוג:  מרחב גאוגרפי משטרתי
 בסיס האם:  דם המכבים 26, מודיעין-מכבים-רעות
 פיקוד
 יחידת אם:   מחוז המרכז
 דרגת המפקד:    תת ניצב
 מפקד נוכחי:  רונן אבניאלי
מרחב שפלה הוא אחד משלשת המרחבים במחוז מרכז של משטרת ישראל. מרחב שפלה חולש בדרום בגדרה, במערב יבנה, במזרח מודיעין-מכבים-רעות ובצפון ראשון לציון.
מפקד המרחב הנוכחי הוא תת-ניצב קובי מור.
מטה המרחב שוכן בדם המכבים 26, מודיעין-מכבים-רעות. עד שנת 2020 מטה המרחב שכן ברחובות.
תחנות

מרחב שפלה מאגד 6 תחנות:
| תחנה | מיקום | תחום אחריות בגזרת התחנה |
| --- | --- | --- |
| ראשון לציון | ז'בוטינסקי 106, ראשון לציון | כפר חב"ד, בית דגן, צפריה, חמד, גנות, משמר השבעה, ראשון לציון |
| יבנה | הגלבוע 74, יבנה | יבנה, פלמחים, גן שורק, נטעים, בית-חנן, אירוס, בית עובד,עיינות, כפר הנגיד, גאליה, בן זכאי, שדמה, בית גמליאל, בניה,כפר אביב, עשרת, מישר, משגב דב, קדרון, גדרה, יד בנימין, חפץ חיים, בית חלקיה, בני ראם |
| רחובות | הרצל 206, רחובות | מזכרת בתיה, קריית עקרון, רחובות, נס ציונה, מועצה אזורית ברנר, וחלק מישובי מועצה אזורית גזר |
| מודיעין | דם המכבים 26, מודיעין-מכבים-רעות | מבוא מודיעים, לפיד, מודיעין-מכבים-רעות, כפר רות, שילת, שעלבים, נוף איילון |
| לוד | כצנלסון 2, לוד | לוד, יגל, אחיעזר, אחיסמך, גנתון, בן שמן, כרם בן שמן, זיתן |
| רמלה | הרצל 80, רמלה | רמלה, משמר איילון, כפר בן נון, כרמי יוסף, גזר, בית עוזיאל, בית חשמונאי, יד רמב"ם, כפר שמואל, עזריה, פתחיה, פדיה, בית עוזיאל, ישרש, נצר סרני, מצליח, באר יעקב, ניר צבי |
הערות שוליים

↑  מרחבים ותחנות במחוז מרכז - מרחב שפלה, באתר משטרת ישראל
תחנת משטרת רחובות, בה שכן מטה המרחב עד שנת 2020
שמואל אלדר

| --- | --- |

 לידה:  4 במרץ 1953 סתריה, ישראל
 פטירה:  15 במרץ 1998 (בגיל 45)
 מדינה:  ישראל 
 השתייכות:   צבא הגנה לישראל
 תקופת הפעילות:  1971–1998 (כ־27 שנים)
 דרגה:   תת-אלוף
 תפקידים בשירות
  מפקד טייסת 123   מפקד טייסת 118  ראש ענף במחלקת מבצעים  סגן מפקד בסיס תל נוף    מפקד בסיס פלמחים
 פעולות ומבצעים
   מלחמת יום הכיפורים   מבצע ליטני     מבצע שלום הגליל     המערכה ברצועת הביטחון   האינתיפאדה הראשונה
 
שמואל אלדר (4 במרץ 1953 - 15 במרץ 1998) היה טייס מסוקים בחיל האוויר הישראלי ומפקד בסיס פלמחים בדרגת תת-אלוף שנהרג בהתרסקות מסוק.
ביוגרפיה

נולד ב-4 במרץ 1953 במושב סתריה, בן לשרה ומרדכי יצחק אדלר, ניצולי השואה שהיו ממייסדי המושב. למד בבית הספר היסודי 'סמילנסקי' ובמגמה הביולוגית בבית הספר התיכון ע"ש עמוס דה-שליט ברחובות.
בינואר 1971 התגייס לצה"ל והתנדב לקורס טיס. לקראת תום הקורס, פרצה מלחמת יום הכיפורים, ואלדר נמנה עם קבוצת פרחי-טיס שהחלה להתקשר לטייסות חיל האוויר, ולהציע את עזרתה. כך הגיע עם שלושה פרחי-טיס נוספים לטייסת 201 ("האחת"). הארבעה סייעו בעבודת הטייסת בנושאים שונים כגון בדיקת פקודות מבצע, חיפוש טעויות של המתכננים, ומילוי דו"חות מודיעין לאחר שתיחקרו את הצוותים. בטייסת פגש אלדר את אהובה והשניים הפכו לזוג. פחות מחודש לאחר תום המלחמה, הסתיים קורס טיס מספר 72, ואלדר הוצב בטייסת 125 שהפעילה אז מסוקי אלואט 2 ובל 206 ג'ט ריינג'ר ("סייפן"). בפברואר 1975 נשא אלדר את אהובה לאשה, ושנה מאוחר יותר נולד בנם הבכור - רותם. בהמשך נולדו לזוג שלוש בנות: טלי, נטע ובר. בקיץ 1975 עבר אלדר לטייסת 118 שהפעילה מסוקי CH-53 סי סטאליון ("יסעור"), שם הוסמך כקברניט ומונה לקצין הדרכה. לאחר שנתיים עבר לשרת כמדריך בבית הספר לטיסה, וביוני 1978 השתחרר משירות סדיר. הוא הקים חממה במשק של הוריו, במושב סתריה, והחל לגדל פרחים.
ב-1980 חזר לשירות סדיר בחיל האוויר, והתמנה לסמ"ט ב' (סגן מפקד טייסת) בטייסת 118. לאחר שנה הפך לסמ"ט א'. במלחמת לבנון הראשונה ביצע עשרות גיחות פינוי פצועים, הספקה לכוחות הלוחמים והנחתת כוחות.
בסוף 1984 מונה למפקד טייסת 123 שהפעילה מסוקי בל 212 ("אנפה") מבסיס חצרים. ביולי 1987 מונה למפקד טייסת 118. כמפקד הטייסת, העניק לה את שמה - "דורסי הלילה". בתקופת פיקודו על טייסת 118 אירעה תאונה קטלנית שבה נהרג קברניט מסוק "יסעור", סרן מוטי שרון, ונפצעו טייס המשנה ושני המכונאים המוטסים, כתוצאה מהתרסקות המסוק בזמן שהניח אבן-סימון בגבול ישראל-מצרים, בדצמבר 1988.
ביוני 1990 סיים אלדר את הפיקוד על טייסת 118 ויצא ללימודים במכללה צבאית באלבאמה. באוגוסט 1991 שב לישראל עם משפחתו, ומונה לראש ענף במחלקת מבצעים. פחות משנה אחר-כך מונה לסגן מפקד בסיס תל נוף, והועלה לדרגת אלוף-משנה.
ב-1994 יצא ללימודי תואר שני במדע המדינה בתחום הביטחון הלאומי במכללה לביטחון לאומי ובאוניברסיטת חיפה, אותם  סיים כמצטיין דיקן. לקראת סיום לימודיו מונה למפקד בסיס פלמחים והועלה לדרגת תת-אלוף. כמפקד הבסיס שבו היו מוצבות שתי טייסות ה-AH-1 קוברה ("צפע") של חיל האוויר, עבר הסבה למסוק הקוברה. אלדר השתתף במבצע ענבי זעם כטייס UH-60 בלק הוק ("ינשוף").
ב-4 בפברואר 1997 אירע אסון המסוקים ואלדר מונה לחבר בוועדת החקירה שהוקמה בראשותו של האלוף במילואים דוד עברי.
בבוקר ה-15 במרץ 1998 יצאו תא"ל אלדר וסגן אילן גור לטיסת אימונים במסוק AH-1 קוברה מספר 489. אלדר הדריך את גור, חניך בקורס אימון מתקדם (קא"מ) שסיים את קורס-הטיס רק חודשיים קודם-לכן. במהלך הטיסה דיווח אלדר על רעידות באזור הזנב, הודיע כי הוא שולט במצב וכי ינסה לבצע נחיתת אונס. כעבור דקה התפרק זנב הקוברה, והמסוק צלל לים, מול נתניה. אחד מטייסי מסוק הקוברה השני שטס איתם במבנה קפץ למים כדי לנסות ולחלץ אותם, אך המסוק שקע למעמקים ושני הטייסים נהרגו. אחרי כעשר שעות של חיפושים מצאו אנשי היחידה למשימות תת-מימיות (ילת"ם) את גופות שני הטייסים ומשו אותן.
למחרת הובא תא"ל אלדר למנוחות בבית-העלמין הצבאי ברחובות. אלפי אנשים נכחו בהלווייתו, בהם נשיא המדינה, עזר ויצמן, שר הביטחון, יצחק מרדכי, הרמטכ"ל, רב-אלוף אמנון ליפקין-שחק, ומפקד חיל האוויר, אלוף איתן בן-אליהו, לצד חברים מקורס-הטיס, מרחובות ומחיל האוויר.
מנחת המסוקים שבגן וואהל לוורדים המשמש את באי משכן הכנסת נושא את שמו של תא"ל שמואל אלדר.
קת'לין בות'

| --- | --- |
אין תמונה חופשית
 לידה:  9 ביולי 1922 סטורברידג', ווסטרשייר, הממלכה המאוחדת 
 פטירה:  29 בספטמבר 2022  (בגיל 100) Sooke, קנדה 
 שם לידה:  Kathleen Hylda Valerie Britten 
 ענף מדעי:  מדעי המחשב, תכנות מחשבים 
 מקום קבורה:  שריפת גווייה 
 מקום לימודים:  בית הספר לבנות המלך אדוארד השישי (1939)  Pate's Grammar School (1941)  רויאל הולוויי של אוניברסיטת לונדון (1944)  אוניברסיטת לונדון (1950) 
 מוסדות:  אוניברסיטת לייקהד (1972–1978)  מוסד התעופה המלכותי (1944–1946)  בירקבק, אוניברסיטת לונדון (1946–1962)  אוניברסיטת ססקצ'ואן (1962–1972) 
 בן או בת זוג:  אנדרו דונלד בות' (1950–2009) 
 
קתלין בות' (באנגלית: Kathleen Booth;‏ 9 ביולי 1922 – 29 בספטמבר 2022) הייתה מי שיצרה את שפת האסמבלי הראשונה, והשתתפה בתכנון מערכות המחשב הראשונות בבירקבק, אוניברסיטת לונדון - ARC, SEC, APE(X)C.
ביוגרפיה

קתלין נולדה בעיירה סטורברידג' (אנ') שבווסטרשייר, אנגליה. בשנת 1947 נישאה לאנדרו דונלד בות' (אנ')‏.
במאי 2019, דווח כי בות' יצאה לפנסיה, בגיל 97. היא נפטרה ב-29 בספטמבר 2022, בגיל 100.
קריירה

קתלין בות' עבדה באוניברסיטת לונדון בין השנים 1946–1962.
בשנת 1947 עברה לארצות הברית כדי לשמש כעוזרת מחקר למי שעתיד להיות בעלה, אנדרו בות'.
כשחזרה לאנגליה, היא ובעלה קיבלו שבחים על תרומתם הנרחבת בתכנון דור ההמשך לארכיטקטורת ARC, שפותחה לראשונה על ידי ג'ון פון נוימן, שנקרא ARC2.
תרומתה העיקרית הייתה פיתוח שפת האסמבלי לארכיטקטורה החדשה וכן פיתוח רכיבים מבוססים ארכיטקטורת ARC.
קתלין ובעלה, אנדרו, נחשבו לצוות הפיתוח הקטן ביותר בהשוואה לצוותים אחרים באותה התקופה באנגליה.
משנת 1947 ועד שנת 1953 הם פיתחו יחדיו שלוש מערכות מחשב: ARC, SEC ו-APE(X)C.
אנדרו, בעלה, שהיה מהנדס חשמל, בנה את המחשבים ואילו קתלין כתבה את התוכנה עבורם.
הצוות המוערך זכה להצלחה מרובה על אף כוח האדם הקטן והתקציבים הנמוכים שעמדו לצידם.
אף על פי שמחשבי ה-APE(X)C שלהם הביאו לכדי פיתוח מערכות המחשב מסדרת HEC על ידי חברת BTM הצוות מעולם לא זכה להיות ברשימת מדעני המחשב הטובים ביותר באנגליה.
קתלין פרסמה מאמרים רבים על עבודה במערכות ARC ו-APE(X)C וכן שותפה בכתיבת המאמר "Automatic Digital Calculators" שפורסם בשנת 1953 ולימד סגנונות פיתוח נכונים.
בשנת 1957 היא הייתה שותפה בהקמת בית הספר למדעי המחשב ומערכות מידע באוניברסיטת לונדון, בירקבק, יחד עם בעלה, אנדרו בות' וג'יי סי ג'נינגס. בשנת 1958 היא העבירה קורס בפיתוח תוכנה בבית הספר.
בשנת 1958 כתבה ספר המסביר כיצד לתכנת עבור ארכיטקטורת APE(X)C.
מחקרה של בות' ברשתות עצביות הוביל למערכות סימולציה לזיהוי דפוסי התנהגות אצל בעלי חיים.
בשנת 1961 היא ובעלה פרשו מעבודתם באוניברסיטה מפני שבעלה, על אף תרומתו הרבה, לא קיבל את הקידום לו יחל וכן מפני שמערכת חדישה, I.C.T. Type 1400, שנתרמה לבית הספר והייתה אמורה להגיע למחלקה שלהם הגיעה לבסוף לבית הספר לרפואה טרופית באוניברסיטה.
לקריאה נוספת

Booth, Andrew D; Britten, Kathleen HV (ספט' 1947), "Principles and Progress in the Construction of High-Speed Digital Computers", Quart. Journ. Mech. and Applied Math., 2: 182–197, doi:10.1093/qjmam/2.2.182 {{citation}}:  (עזרה).
Coding system for the APE(X)C, Australia: Murdoch, אורכב מ-המקור ב-2011-06-07, נבדק ב-2016-12-10.
Booth A.D. and Britten K.H.V. (1947) Coding for A.R.C., Institute for Advanced Study, Princeton
Booth A.D. and Britten K.H.V. (1947) General considerations in the design of an all-purpose electronic digital computer, Institute for Advance Study, Princeton
Booth A.D. and Britten K.H.V. (1948) "The accuracy of atomic co-ordinates derived from Fourier series in X-ray crystallography Part V", Proc. Roy. Soc. Vol A 193 pp305–310
Booth A.D. and Booth K.H.V. (1953) Automatic Digital Calculators, Butterworth-Heinmann (Academic Press) London
הערות שוליים

1 2 3 4 5  Johnson, Roger. "50 Years of Computing at Birkbeck". Birkbeck College, University of London. April 2008. http://www.dcs.bbk.ac.uk/50years/50yearsofcomputing.pdf
↑  Booth, Kathleen HV, "Machine language for Automatic Relay Computer", Birkbeck College Computation Laboratory, University of London
↑  IT Honor Roll
↑  Jason Priddy, Kathleen Booth, Medium, ‏2021-09-19 (באנגלית)
↑  Katrinah Best, Remembering Professor Kathleen Booth, 1922-2022 | Birkbeck Perspectives (באנגלית אמריקאית)
1 2 3  School of computer science and information systems: A short history (PDF), 50 years of Computing, United Kingdom: Birkbeck School of Computing, 2008.
↑  "History", About, UK: Birkbeck School of Computing.
↑  Phil (1948), Kathleen Booth (nee Britten) at the ARC relay, parallel, A.U. which she constructed, UK: Birkbeck school of Comptuing.
↑  Lavington, Simon (1980). Early British computers: the story of vintage computers and the people who built them. Manchester: Manchester University Press. p. 62. ISBN 0719008034.
↑  Campbell-Kelly, Martin (באפריל 1982). "The Birkbeck College Machines, The Development of Computer Programming in Britain (1945 to 1955)". Annals of the History of Computing. IEEE. 4 (2). {{cite journal}}:  (עזרה).
↑  Cliff B Jones, John L Lloyd, ed. (1998). Dependable and historic computing. Berlin: Springer-Verlag. p. 27. ISBN 978-3-642-24540-4.
↑  Booth, Kathleen HV (1958), Programming for an Automatic Digital Calculator, London: Butterworths.
| --- | --- |
בקרת זהויות :  NLI: 987007327839905171  ACM DL: 99658711844  CiNii: DA04867804  dblp: 20/5534  GND: 1192752139  ISNI: 0000 0001 1626 9088  LCCN: n84803635  NLA: 36240372  NTA: 070608164  RERO: 02-A003025042  SUDOC: 082113777  Trove: 1235189  VIAF: 40793039   WorldCat (עם VIAF): 40793039
פורנוגרפיית ילדים

המעמד החוקי של פורנוגרפיה ברחבי העולם:
  החזקה של כל סוג של פורנוגרפיה (כולל פורנוגרפיית ילדים) אינה חוקית.
  החזקת כל סוג של פורנוגרפיית ילדים (אמיתית או בדיונית) אינה חוקית.
  החזקה של פורנוגרפיית ילדים אמיתית אינה חוקית.
  אין חוקים נגד סוג כלשהו של פורנוגרפיה, כולל פורנוגרפיית ילדים אמיתית ובדיונית.
  הנתונים אינם זמינים.
פורנוגרפיית ילדים (באנגלית: Child pornography) היא סוג של פורנוגרפיה המציגה קטינים למטרת גירוי מיני, והיא אסורה ומנוגדת לחוק במדינות רבות. פורנוגרפיית ילדים נעשית לרוב על ידי צילום תמונות או סרטונים, או לעיתים רחוקות יותר על ידי הקלטות קול, של ילדים שלובשים פחות בגדים מהרגיל, עירומים או נאנסים. פורנוגרפיית ילדים מכונה לפעמים כ-"תמונות של התעללות מינית בילדים" מאחר שמדובר בתמונות של קטין שעובר התעללות מינית. פורנוגרפיית ילדים יכולה להיעשות על ידי הגדרת מצלמה או מכשיר הקלטה אחר והתנכלות לקטין.
ניתן לצייר פורנוגרפיית ילדים, או ליצור אותה באמצעות מחשב. במקרה זה, זה נקרא "פורנוגרפיית ילדים מדומה", "פורנוגרפיית ילדים וירטואלית", "פורנוגרפיית ילדים שאינה מצולמת", או "פורנוגרפיית ילדים פסאודו". כלומר, הקטין בפורנוגרפיה הוא מדומה, וירטואלי או מצויר, כלומר הקטין אינו אמיתי.
ישנן מספר סיבות אפשריות לאדם להתבונן בפורנוגרפיית ילדים. הנפוצה ביותר היא: שהצופה הוא פדופיל, הבפיל, או אפבופיל (אנ') שמוצא כי קטינים מושכים מינית ומשתמשים בפורנוגרפיה בהשתתפות קטינים כדי להגיע לסיפוק מיני. הצופים עשויים להיות סקרנים בנושא, או שאדם שמתכנן לבצע אונס סטטוטורי עשוי לתכנן להראות את הפורנוגרפיה בפני קטין כצורת טיפוח, כדי לשכנע את הקטין כי קטינים המקיימים יחסי מין עם מבוגרים הם נורמליים. מקסיקו היא המדינה המפיצה הגדולה ביותר של פורנוגרפיית ילדים בעולם.
חוקים על פורנוגרפיית ילדים

בין השנים 2016–2018, מדינות רבות הפכו את חוקי פורנוגרפיית הילדים שלהם לדומים יותר. חקיקות אלו אפשרו למשטרה ממדינות שונות לעבוד יחד ביותר קלות. בפרט, המילה "ילד" בחוקים החדשים לפורנוגרפיית ילדים משמשת כמילה נרדפת לקטינים משפטיים מתחת לגיל 18. הדבר יכול לבלבל מאחר שפירוש המילה "ילד", בדרך כלל, מיוחס לאדם שטרם הגיע לגיל ההתבגרות. עם זאת, ב-2007, כבר היו בארצות הברית חוקים האוסרים על פורנוגרפיה עם דוגמניות מתחת לגיל 18, ולרוב האנשים שנעצרו בשל בעלותם על פורנוגרפיית ילדים באותה תקופה היו תמונות של ילדים שלא היו בגיל ההתבגרות.
ישנן מדינות הרואות פורנוגרפיית ילדים וירטואלית או לא-צילומית המתארת קטינים שאינם אמיתיים סוג של פורנוגרפיית ילדים שאינה חוקית, ואילו מדינות אחרות אינן רואות סוג זה של פורנוגרפיה כלא חוקית. הפיכת סוג זה של פורנוגרפיית ילדים ללא חוקית הייתה שנויה במחלוקת. לכך יש מספר סיבות:
אין טעם להגן על קטינים שאינם אמיתיים.
חוקים אלו מסירים אנשים מזכויותיהם.
החשש שחוקים אלו יכולים לכסות חומר לא מזיק.
החשש שאפשר לנצל חוקים כאלו בשביל להאשים אנשים שאינם מזיקים בהאשמות דיספרופורציניות קשות.
ביקורת נוספת המופנית, לעיתים קרובות, על האופי הבלתי-חוקי של תיאור פורנוגרפיית ילדים בדיוניים היא הטענה כי הסרת פוטנציאל של יכולתו של פדופיל לגשת לחלופה ל-"דבר האמיתי" תעודד אותם להתעלל בקטינים אמיתיים. עם זאת, הדבר מעולם לא הוכח מעולם, אם כי בוצע מחקר שבדק זאת, אך הראה תוצאות מעורבות.
באנגליה עקב חוק מ-2009, כל פורנוגרפיית ילדים לא-צילומית אינה חוקית, גם אם מדובר במשהו לא מציאותי, כגון הנטאי. עם זאת, האישומים בגין החזקה או יצירה של פורנוגרפיית ילדים לא מציאותיים והם אינם קשורים לקטינים אמיתיים. אישומים אלו נוטים יותר לזכאות על ידי שופטים בבתי המשפט ואינם מטופלים ברצינות יתרה.
האינטרנט הוא מקום נפוץ בו אנשים יכולים לשתף פורנוגרפיית ילדים, במיוחד ברשת ה-Dark web. כאשר שוטרים מוצאים פורנוגרפיית ילדים באינטרנט, קשה להם לאתר את המבצע ואת האנשים האחרים שביצעו את ההקלטה. ניתן דרך מערכות הגבלת תוכן לנטר חומרים אלו וכך למנוע את פרסומם.
ב-4 בדצמבר 2020 ניקולס קריסטוף עיתונאי הניו יורק טיימס. כתב מאמר בו מציין שבאתרי הפורנוגרפיה הגדולים בהם יש תנועה של מיליארדי גולשים מדי חודש, היכולת של כל גולש להעלות סרטונים הביאה לכך שלאתרים אלו הועלו אלפי סרטונים של קטינות בעירום ואף אונס של קטינות. אמנם לאתרים אלו יש עובדים ברחבי העולם שמטרתם לנטר תוכן המתעד מעשים פליליים, אך מדובר בכמות קטנה למדי כדי להתמודד עם מיליוני הסרטים המועלים לאתרים אלו. הפתרון שקריסטוף הציע הם שרק משתמשים מאומתים אשר פרטיהם ידועים לאתרים יוכלו לשלוח סרטונים, איסור הורדות סרטונים כך שאם תוכן נמחק הוא לא יוכל להיות מועלה עוד פעם, ותגבור המנטרים.